батерии, приет на 18 януари от китайската Асоциация на отраслите за производство на химическа и физическа енергия на 18 януари 2016 г.:
 —
 „Основни задачи и приоритети за развитие“, раздел II, „Акцент върху развитието на отрасъла за химическа енергия през периода на 13-ия петгодишен план“, подраздел 2, „Отрасъл и промишлена верига за производство на литиевойонни акумулаторни батерии“ (глава V):
 —
 „Би трябвало да се стремим да разширяваме износа си в контекста на регулирана конкуренция (средно годишно нарастване с 10 %) и да поддържаме високоскоростно развитие на вътрешния пазар (средно годишно нарастване с 20 %) с подкрепата на благоприятните политики на държавата за превозни средства, използващи нови енергийни източници, както и да превърнем в приоритет и да насърчим създаването и развитието на изключително големи предприятия (или консорциуми от предприятия), да насърчим иновациите на предприятията по отношение на технологиите и продуктите, известните марки и предприятията от висок клас.“
 —
 „Продължаване на подкрепата за ключовите технологии, свързани с ключови материали и ключово оборудване, усъвършенстване на промишлената верига за производство на литиевойонни акумулаторни батерии, колкото е възможно по-скоро, оказване на подкрепа на отрасъла за литиевойонни акумулаторни батерии, модернизиране на продукти и намаляване на разходите.“
 —
 „Насърчаване на сътрудничеството между отрасъла за производство на акумулаторни батерии и промишлените вериги нагоре и надолу по веригата чрез формирането на промишлени съюзи или съюзи за техническо сътрудничество, например в областта на литиевойонните акумулаторни батерии и електрическите велосипеди [...].“(глава V„Основни мерки и политически препоръки“раздел I).
 (459)
 В допълнение към гореописаните правни източници Комисията използва и доклад относно китайския отрасъл за производство на литиеви акумулаторни батерии за електрически велосипеди (Yubo Zhiye Business consulting). Докладът („Задълбочен анализ на отрасъла за производство на литиевойонни акумулаторни батерии за електрически велосипеди за периода 2018—2023 г. и доклад с насоки относно 13-ия петгодишен план за развитие“) (51), който е публично достъпен на уебсайта на консултантското дружество) (www.chinabgao.com), потвърждава, че отрасълът е силно субсидиран и че тези субсидии се отпускат с цел като цяло да облагодетелстват отрасъла за производство на електрически велосипеди:
 —
 „Продължаване на подкрепата за ключовите технологии, свързани с ключови материали и ключово оборудване, усъвършенстване на промишлената верига за производство на литиевойонни акумулаторни батерии, колкото е възможно по-скоро, оказване на подкрепа на отрасъла за литиевойонни акумулаторни батерии, модернизиране на продукти и намаляване на разходите.“(глава II, раздел III, подраздел III, точка I).
 —
 „Сътрудничеството между отрасъла за производство на акумулаторни батерии и промишлените вериги нагоре и надолу по веригата, като литиевойонни акумулаторни батерии и електрически велосипеди, електрически превозни средства и система за управление на енергозахранването, ще бъдат насърчавани чрез форма на промишлен съюз или съюз за техническо сътрудничество.“(глава II, раздел III, подраздел III, точка II).
 —
 „Понастоящем високите разходи ограничават развитието на отрасъла за съхранение на енергия, а пазарът очаква големи държавни субсидии за този отрасъл. Те се очакват в отрасъла за производство на литиеви акумулаторни батерии в средносрочен и дългосрочен план.“(глава V, раздел III).
 —
 „Подкрепа за националните политики: Централното и местното управление активно подкрепяха развитието на отрасъла за производство на електрически велосипеди и отрасъла за производство на принадлежности и въведоха редица преференциални политики